ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ዶክተር ነጋሶ ጊዳዳ ብኣንደበት ፖለቲከኛታትን ጸሓፍቲ ታሪኽን 30 ሚያዝያ 2019 1933 ዓ.ም፡ ኢትዮጵያ ብሓደ ወገን ንጎብጣ ባዕዳዊ ገዛኢ ጥልያን እትከላከለሉ፡ ብኻልእ ወገን ድማ ህዝቢ ብዘርግፍ ዝነበረ ክፉእ ጥምየት ተጠቒኣትሉ ዝነበረት እዋን ምኻኑ ይንገር። ኣብታ ብፍሉይ እትረኣይ መበል 13 ወርሒ ጳጉሜን፡ ህዝቢ ብተስፋ ሓድሽ ዓመት ክቕበል እንትዳሎ፡ ደምቢ ደሎ ኣብ ዝበሃል ከባቢ፡ ቀሺ ጊዳዳ ሰሎን ደቦል ቆልዓ ወሊዶም፡ ሸውዓተ ግዘ ተዓሊሉሎም። እቲ ኣብዛ ዕለት ሓጎስን ተስፋን ሒዙ ናብዛ ዓለም ዝተጸምበረ ቖልዓ፡ ኣብ ሓደ እዋን ፕሬዝደንት ኢትዮጵያ ኮይኑ ዘገልገለ፡ ዝሓለፈ ቀዳም ካብዛ ዓለም ብሞት ዝተፈለየ ዶክተር ነጋሶ ጊዳዳ'ዩ። ኢትዮጵያውያን "ጽንኩር እዋን ሰጊርና" ዝብልሉ እዋን ዝተወለደ ዶክተር ነጋሶ ጊዳዳ፡ ኣብ ሓደ እዋን ብዛዕባ ትርጉም ሽሙ ተሓቲቱ ነይሩ። "ጥምየት ሓሊፉ፡ ሰባት ይሕጎሱ፣ እንኳዕ ደስ በለኩም ክብሉ'ውን ዕፉን ሒዞም ንገዛና ይመጽኡ ነይሮም" ይብል። ኣብቲ እዋን፡ ሰላም'ውን ተመሊሱ ስለዝነበረ፡ ኣቡኡ "እንኮላይ ሰላም" ዝብል ትርጉም ዘለዎ "ነጋ ሶ" ዝብል ናይ ኦሮምኛ ስም ሂቦምዎ። ንትምህርቲ ናብ ጀርመን ከይዱ ብማሕበራዊ ታሪኽ ሳልሳይ ዲግሪኡ ዝረኸበ ኮይኑ፡ 'ቖራጽነታ ማሪኹኒ' ክብል ምስ ዝገልጻ ጀርመናዊት በዓልቲ ቤቱ ናብራ መስሪቱ። ካብ ሃገር እንከይወጽአ፡ ፖለቲካዊ ምንቅስቓስ ከም ዝጀመረ ዝዝረብ ዶክተር ነጋሶ፡ ኣብ ኢትዮጵያ ዝነበረ ወተሃደራዊ ስርዓት ክቕየር ኣለዎ ዝብል ጽኑዕ እምነት ካብ ዝነበሮም ተቓለስቲ ሓደ ምዃኑ ይጥቀስ። "ካብ ምንቅስቓስ ተምሃሮ ጀሚሩ ኣብ ፖለቲካ ኢትዮጵያ ዝጎልሐ ግደ ዝነበሮ ሰብ'ዩ" ክብል ዝገልጾ ተጋዳላይን ተንታኒ ፖለቲካን ገብሩ ኣስራት፡ ንብሕቱ'ውን እንተኾነ ንዝኣመነሉ ዝቃለስ ሰብ'ዩ ክብል ይዝክሮ። "ሕጊ ገበርቲ ሰናይ ብሰንከይ ዝወጽአ ይመስለኒ" ተጋዳሊት ኣረጋሽ ኣዳነ ሃለዋት ክልተ ፕረዚደንታት ነበር ኢትዮጵያ ሕገ-መንግስቲ ኢትዮጵያ ትኽክለኛ ትርጉም ብሄርን ብሄረሰባትን ድዩ ሒዙ ዘሎ?
